Okresná prokuratúra Nové Mesto nad Váhom 
Hviezdoslavova 36, 915 01 Nové Mesto nad Váhom 	

Sp. zn. : Pv 662/13/3304	Nové Mesto nad Váhom, 14.10.2014
EEČ : 2-24-65-2014

U Z N E S E N I E

Trestná vec:	obvinený XXXXX  
Prečin:	Neoprávnené vyrobenie a používanie platobného prostriedku, elektronických peňazí alebo inej platobnej karty podľa § 219 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Nové Mesto nad Váhom
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 100,00 € 
b.	Suma odovzdaná štátu na peňažnú pomoc obetiam trestnej činnosti: 100,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odb.kriminál.polície OR PZ N.Mesto n.V pod spisovou značkou ORP-341/OVK-NM-2013.
	Trestné stíhanie bolo vedené na tom skutkovom základe, že obvinený XXXXX, v mieste svojho bydliska v obci Podolie č. 426, v bližšie nezistenom čase dňa 17.05.2013 v rozpore s dispozíciou majiteľa platobnej karty typu Master Card č. 5427789756916815 vedenej v Tatra banke a.s. pre spoločnosť XXXXX, vykonal neoprávnenú peňažnú transakciu a to prevod sumy 100,- Eur z uvedenej karty typu Master Card XXXXX na hráčske konto registrované na meno XXXXX u internetového obchodníka www.tipos.sk., odkiaľ uvedenú čiastku previedol na svoj osobný bankový účet číslo XXXXX/1100 vedený v Tatra banke, a.s., pričom identifikačné údaje predmetnej platobnej karty získal v presne nezistený deň od 01.05.2013 do 17.05.2013 a to tak, že v uvedenom období montoval v sídle spoločnosti XXXXX v meste XXXXX klimatizačnú jednotku, kedy z na stole položenej uvedenej platobnej karty identifikačné údaje  opísal, a uvedeným konaním spôsobil spoločnosti XXXXX celkovú škodu vo výške 100,- Eur. 

Odôvodnenie: 
Dňa 03.08.2013 vyšetrovateľ PZ, Okresného riaditeľstva PZ v Novom Meste nad Váhom, pod sp.  zn.:  ČVS: ORP-341/OVK-NM-2013, uznesením podľa § 199 ods. 1 Trestného poriadku začal trestné stíhanie vo veci prečinu neoprávneného vyrobenia a používania platobného prostriedku, elektronických peňazí alebo inej platobnej karty podľa § 219 ods. 1 Trestného zákona, na tom skutkovom základe, ako je uvedené vo výrokovej časti uvedeného uznesenia. 

Následne dňa 23.06.2014 vydal vyšetrovateľ PZ, Okresného riaditeľstva PZ v Novom Meste nad Váhom, pod sp.  zn.:  ČVS: ORP-341/OVK-NM-2013, uznesenie podľa § 206 ods. 1 Trestného poriadku, ktorým  vzniesol  obvinenie  XXXXX pre  prečin  neoprávneného vyrobenia a používania platobného prostriedku, elektronických peňazí alebo inej platobnej karty podľa § 219 ods. 1 Trestného zákona, na tom skutkovom základe, že na doposiaľ nezistenom mieste a v bližšie nezistenom čase dňa 17.05.2013 v rozpore s dispozíciou majiteľa platobnej karty typu Master Card č. XXXXX vedenej v Tatra banke a.s. pre spoločnosť XXXXX, vykonal neoprávnenú peňažnú transakciu a to prevod sumy 100,- Eur z uvedenej karty typu Master Card XXXXX na hráčske konto registrované na meno XXXXX u internetového obchodníka www.tipos.sk., čím spoločnosti XXXXX spôsobil celkovú škodu vo výške 100,- Eur. 
 
Vyššie uvedený skutkový stav bol v priebehu prípravného konania dostatočne preukázaný zadováženými dôkazmi a to najmä výpoveďou obvineného XXXXX, ktorý sa k spáchanému skutku priznal, ďalej výpoveďou splnomocnenej zástupkyne  poškodenej spoločnosti XXXXX  XXXXX, informáciami, tvoriacimi bankové tajomstvo, obsahovými a prevádzkovými údajmi, prenášanými pomocou počítačového systému, správou zo spoločnosti Tipos, národná lotériová spoločnosť, a.s., ako i ostatným, na vec sa vzťahujúcim spisovým materiálom. 
	
Podľa § 219 ods. 1 Trestného zákona, kto neoprávnene vyrobí, pozmení, napodobní, falšuje alebo si obstará platobný prostriedok alebo elektronické peniaze alebo inú platobnú kartu vrátane telefónnej karty alebo predmet spôsobilý plniť takú funkciu na účel použiť ho ako pravý alebo na taký účel ho prechováva, prepravuje, použije alebo poskytne inému, potrestá sa odňatím slobody na jeden rok až päť rokov.

             Podľa   §  220  ods.  1  Trestného  poriadku  v  konaní  o  prečine,  na  ktorý  zákon  ustanovuje  trest  odňatia  slobody,  ktorého  horná  hranica  neprevyšuje  päť  rokov, môže prokurátor so súhlasom obvineného  a  poškodeného  rozhodnúť  o  schválení zmieru a zastaviť  trestné  stíhanie,  ak  obvinený 
 a) vyhlási,  že  spáchal  skutok,  za  ktorý  je  stíhaný,  a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, 
            b) nahradil škodu, pokiaľ bola činom spôsobená, alebo  urobil  iné  opatrenia  na  náhradu škody, alebo inak odstránil ujmu vzniknutú trestným činom, a
            c) zloží na účet súdu a v prípravnom konaní na účet prokuratúry  peňažnú  sumu  určenú  konkrétnemu adresátovi na všeobecne prospešné účely, a táto  peňažná  suma  nie  je zrejme neprimeraná závažnosti spáchaného trestného činu,
a  vzhľadom  na  povahu  a závažnosť spáchaného činu, na mieru akou  bol  trestným  činom  dotknutý verejný záujem, na osobu  obvineného  a  na  jeho osobné a majetkové pomery považuje takýto spôsob rozhodnutia za dostačujúci. 

V tejto trestnej veci bola v súčinnosti s probačným a mediačným úradníkom Okresného súdu v Novom Meste nad Váhom realizovaná mediácia v zmysle zákona č. 550/2003 Z.z. o mediačných a probačných úradníkoch v znení neskorších predpisov medzi obvineným XXXXX (ďalej len „obvinený“) a splnomocnenou zástupkyňou  poškodenej spoločnosti XXXXX  XXXXX, (ďalej len „poškodená“). Predmetná mediácia sa realizovala dňa 22.09.2014, v rámci ktorej obvinený aj poškodený po poučení súhlasili s mediáciou ako mimosúdnym konaním a to formou schválenia zmieru a zastavením trestného stíhania v zmysle § 220 Trestného poriadku. Obvinený podpísal vyhlásenie v zmysle § 220 ods. 1 písm. a) Trestného poriadku, že spáchal skutok, pre ktorý je  trestne stíhaný. Toto vyhlásenie urobil slobodne, vážne a určito. Poškodený súhlasil s mediáciou a po nahradení škody sú jeho nároky v tomto smere voči obvinenému plne uspokojené, nakoľko obvinený platbou zo dňa 22.09.2014 vo výške 100,- € škodu uhradil. Obvinený teda uhradil celú spôsobenú škodu vo výške 100,- € tak, ako bolo dohodnuté v rámci uzatvoreného zmieru zo dňa 22.09.2014, čím bola splnená aj podmienka v  zmysle § 220 ods. 1 písm. b) Trestného poriadku. Obvinený uhradil sumu na všeobecne prospešné účely vo výške 100,- € a to dňa 22.09.2014, ktoré boli v zmysle uzatvoreného zmieru zo dňa 22.09.2014 určené štátu na peňažnú pomoc obetiam trestnej činnosti. 

Obvinený a poškodený splnili všetky zákonné podmienky pre schválenie zmieru a zastavenie trestného stíhania v zmysle § 220 a nasl. Trestného poriadku. Zmier bol medzi obvineným a poškodeným následne uzatvorený, teda mediácia bola úspešná. 

K osobe obvineného boli zistené nasledovné skutočnosti. Z odpisu registra trestov zo dňa 08.08.2014 vyplýva, že obvinený nemá záznam v registri trestov GP SR.  Podľa výpisu z Ústrednej evidencie priestupkov MV SR zo dňa 08.08.2014 obvinený doposiaľ nespáchal žiadny priestupok.  

Vzhľadom na spôsob spáchania činu, jeho závažnosť a mieru akou bol dotknutý záujem chránený Trestným zákonom, a rovnako vzhľadom na osoby obvinených,  považujem toto rozhodnutie za dostatočné na dosiahnutie nápravy obvinených a teda aj na dosiahnutie účelu trestného konania. 

Keďže boli splnené všetky zákonné podmienky na postup podľa § 220 a nasl. Trestného poriadku,  bolo možné rozhodnúť tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok (§ 185 a nasl. Trestného poriadku).

Mgr. Rudolf Michnica
prokurátor